NORAKSTS

|  |  |
| --- | --- |
| 26.04.2018. | Nr.6/13 |

###### GROZĪJUMI JELGAVAS PILSĒTAS DOMES 2017.GADA 20.JŪLIJA LĒMUMĀ Nr.9/8 “ILGTERMIŅA AIZŅĒMUMA ŅEMŠANA INVESTĪCIJĀM 2017.GADĀ”

(ziņo I.Škutāne)

 **Atklāti balsojot: PAR – 15** (A.Eihvalds, I.Jakovels, S.Stoļarovs, L.Zīverts, G.Kurlovičs, A.Rublis, V.Ļevčenoks, M.Buškevics, R.Vectirāne, D.Olte, A.Garančs, I.Bandeniece, R.Šlegelmilhs, J.Strods, A.Rāviņš), **PRET-** nav, **ATTURAS** – nav,

Saskaņā ar likuma „Par pašvaldībām” 21.panta pirmās daļas 27.punktu, likuma “Par pašvaldību budžetiem” VI nodaļu, Ministru kabineta 2008.gada 25.marta noteikumiem Nr.196 “Noteikumi par pašvaldību aizņēmumiem un galvojumiem, 30.01.2017. līgumu par Eiropas Savienības fonda projekta īstenošanu Nr.5.3.1.0/16/I/002, kas noslēgts starp Centrālo finanšu un līguma aģentūru un SIA “Jelgavas ūdens” par Kohēzijas fonda projekta īstenošanu “Ūdenssaimniecības pakalpojumu attīstība Jelgavā, V kārta” un Jelgavas pilsētas domes 22.09.2016. lēmuma Nr.12/10 “Projekta “Ūdenssaimniecības pakalpojumu attīstība Jelgavā, V kārta” iesnieguma saskaņošana” 5.punktu, Pašvaldību aizņēmumu un galvojumu kontroles un pārraudzības padomes 2017.gada 16.augusta sēdes protokola Nr.9 26.1.punktu “Par Jelgavas pilsētas pašvaldības aizņēmumu”,

**JELGAVAS PILSĒTAS DOME NOLEMJ:**

Izdarīt grozījumus Jelgavas pilsētas domes 2017.gada 20.jūlija lēmumā Nr.9/8 “Ilgtermiņa aizņēmuma ņemšana investīcijām 2017.gadā” (turpmāk– Lēmums):

1. Izteikt Lēmuma nosaukumu šādā redakcijā:

“Ilgtermiņa aizņēmuma ņemšana SIA “Jelgavas ūdens” pamatkapitāla palielināšanai”.

1. Izteikt Lēmuma 1.2. apakšpunktu šādā redakcijā:

“1.2. 2017.gadā – 1 496 459 *euro (*viens miljons četri simti deviņdesmit seši tūkstoši četri simti piecdesmit deviņi *euro*)”;

1. Izteikt Lēmuma 1.3. apakšpunktu šādā redakcijā:

“1.3.2018.gadā – 3 482 844 *euro* (trīs miljoni četri simti astoņdesmit divi tūkstoši astoņi simti četrdesmit četri *euro*)”.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Pašvaldības izpilddirektores sekretāre K.Simonova

2018.gada 26.aprīlī